Resep: Reuben se hoenderFoto: Japtrap-braai Reuben Riffel is ‘n bekende gesig vandat hy een van Suid-Afrika se grootste kruie-en-spesery-vervaardigers se produkte onderskryf en bemark. Dié resep van hom is deur outeur van die boek Japtrap-braai aangepas vir die braai. Genoeg vir 6 – 8 Gasbraai Ketelbraai direk Vuur van hout of houtskool Bestanddele: 6 hoenderborsies, nog met die been en vel sap van 1 suurlemoen 85 ml (⅓ k) olyfolie, plus ekstra vir oorsmeer Robertsons®-hoenderspeserye 20 ml (4 t) droë roosmaryn sout en varsgemaalde swartpeper 1. Gebruik jou vingers om die borsies se vel versigtig te lig sonder om dit te skeur of heeltemal te verwyder. Meng suurlemoensap en olyfolie, en smeer mildelik tussen die vel en vleis in. Laat staan vir 15 minute. 2. Besprinkel die bokante van die borsies ruimskoots met hoenderspeserye, asook die droë roosmaryn, net voordat jy braai. Indien nodig, trek die vel oor die borsie en steek met ‘n tandestokkie vas. 3. Smeer nog olyfolie oor die vel en geur met sout en peper. Braai borskant na bo vir 8 – 10 minute. Draai versigtig om sonder om die vel te breek en braai vir nog 6 minute. Moet dit nie oorgaar maak nie, hoenderborsies droog maklik uit. Resep oorspronklik gepubliseer in Hilary Biller se Japtrap Braai Uitgewer: Struik Prys: R160-00* * Prys onderhewig aan verandering